b'\n_START_ARTICLE_\nRulleben\n_START_PARAGRAPH_\nRullebenet (talus i medicinsk fagsprog) er en af knoglerne i fodroden. Det forbinder underbenets knogler med de \xc3\xb8vrige fodrodsknogler, men har ingen muskler tilh\xc3\xa6ftet._NEWLINE_\xc3\x98verst er rullebenet forbundet med skinneben og l\xc3\xa6gben gennem det \xc3\xb8vre ankelled (articulatio talocruralis) som er et h\xc3\xa6ngselled med et bev\xc3\xa6gelsesomfang p\xc3\xa5 ca. 80\xc2\xb0. P\xc3\xa5 undersiden er der 3 flader som ligger op ad h\xc3\xa6lbenet og overf\xc3\xb8rer v\xc3\xa6gt til dette. Fortil er rullebenet forbundet med h\xc3\xa6lbenet og b\xc3\xa5dbenet gennem det nedre ankelled (subtalarleddet, articulatio subtalaris), som er et drejeled med et bev\xc3\xa6geomfang p\xc3\xa5 ca. 50\xc2\xb0. Tilsammen muligg\xc3\xb8r ankelleddene at foden kan bev\xc3\xa6ge sig i alle retninger, s\xc3\xa5 den kan tilpasse sig underlagets h\xc3\xa6ldning.'